Ljubica/XII
PRIZOR 12.
Ljubica sama

(Dođe dosrjed pozorišta.)

Živila Ljubica! - golub je ušao u tvoju mrežu! Taj ne znade jošte, što ti znadeš; taj nije ogrizao jabuke spoznanja, taj ne zna, što je svijet. Držat ću ga, skovat mu lance iz onoga blaga, što mi sreća dala - da, moj mora bit sav i čitav. Ha, ha, pokazat ću vam svim, da je dandanas istina: gdje novca ima, da je tamo i slast i mladost!
(S ulice se čuje glas drotara): Dratovat - stare lonce - stare lonce - dratovat. (Ljubica se trgne, lupne ljutita nogom pa vikne): Do vraga! (Zastor se spusti.)
Konac prvoga čina.

Ljubica